laion/Wikipedia-Exotic huggingface dataset:
הגאות הראשונה בכלכלת ישראל

הכלכלה הישראלית ידעה בין השנים 1954 ל-1965 צמיחה גדולה, שהחליפה את המשבר הכלכלי העמוק בו שקע המשק בשנת 1951. בשנת 1951, בוטלה מדיניות הקיצוב בגלל התמרמרות הולכת וגוברת של הציבור ממנה. ביטול המדיניות הוביל למשבר במשק, אשר גרם לכך שלממשלה לא יהיו מספיק יתרות מטבע חוץ. הממשלה ביקשה הלוואות מחו"ל, אך בגלל חוסר יכולת להחזיר את ההלוואות, המלווים סירבו להמשיך בהלוואות. במקביל גדל הגירעון בתקציב המדינה, והממשלה מימנה את הגירעון באמצעות הדפסת כסף, מה שגרם לעליית האינפלציה. שר האוצר, אליעזר קפלן הכריז על מדיניות כלכלית חדשה, אשר העלתה מיסים, קיבלה סיוע מממשלת ארצות הברית, והנפיקה איגרות חוב ממשלתיות. למרות שהתוכנית הצליחה להגדיל את היצוא ואת יתרות המט"ח, האבטלה גדלה, והאינפלציה עלתה ל-66% ב-1952. נוצר חשש ממשי לתפקוד המדינה. שנת המפנה הייתה 1953, עת הגיעו השילומים מגרמניה. באמצעות עזרה מכספי השילומים, הממשלה הורידה את האינפלציה לרמה נמוכה, והאיצה את הפעילות הכלכלית במשק. התוצר עלה ב-10% לשנה בזכות העלייה ההמונית, וכ-5% בתוצר לנפש. רמת החיים במשק עלתה ובכך עודדה עלייה מארצות הרווחה, והאבטלה ירדה. המדינה יזמה פרויקטים לאומיים חדשים שהביאו לעליה בביקושים, בתוצר ויצרו מקומות תעסוקה רבים, כמו הקמת נמל אשדוד, הקמת המוביל הארצי והרחבת מפעלי ים המלח. בתחילת שנות ה-60, נמשכה העלייה ברמת החיים. אך הצריכה ורמת החיים עלו יותר מאשר התוצר, מה שפגע ביכולת הצמיחה העתידית של המשק. העלייה גרמה לפער בין היצוא והיבוא. הדרישה הגוברת לפועלים במשק שהיה שרוי בתעסוקה מלאה הביאה לעלייה בשכר ולאינפלציה של כ-10% בשנת 1962. שר האוצר דאז, לוי אשכול, פיחת את הלירה לעומת הדולר האמריקאי, כך ששער החליפין נקבע על 3 לירות לדולר, במקום 1.80 לירות לדולר עד אז. הפיחות גרם לשביתות ולהעלאת מחירים, ולא השיג את יעדו. המשך הסכם השילומים אפשר את הפחתת האינפלציה ל-5% בשנת 1964. הגאות נפסקה בשנת 1965. הפסק כספי השילומים הביא לעליית האינפלציה ל-7%. ראש ממשלת ישראל, לוי אשכול, ניסה להתמודד עם האינפלציה באמצעות הקטנת תקציב המדינה והעלאת מסים. סיום פרויקטים לאומיים הקטין את הביקוש לעובדים והביא יחד עם הורדת התקציב למיתון עמוק, בו שקע המשק בסוף השנה, שהסתיים רק עם פרוץ מלחמת ששת הימים, והתחלת הגאות השנייה. מירב ארלוזורוב, נס כלכלי: כשבן-גוריון החליט להציל את ישראל מקריסה בכל מחיר, באתר TheMarker‏, 20 במרץ 2018
משבר כלכלי

משבר כלכלי (או משבר פיננסי) מתרחש במגוון מצבים בהם מוסדות פיננסיים או נכסים מאבדים באופן פתאומי חלק גדול מערכם, מצב אשר לעיתים מלווה בפשיטות רגל של חברות רבות בתעשייה ועלול להשפיע על כלכלת מדינה אחת או יותר. במהלך המאה ה-19 וראשית המאה ה-20, היו משברים כלכליים רבים אשר היו קשורים בבהלה בבנקים בהם הלקוחות מיהרו למשוך את הכספים מהחשבונות שלהם משום שחששו שהבנק עלול לפשוט את הרגל. תקופות מיתון רבות החלו כתוצאה מכך. מצבים נוספים אשר מכונים משברים פיננסיים כוללים קריסה של שוק המניות, התנפצות בועות כלכליות וצניחה של ערך המטבע – מצבים אשר עשויים להוביל לעלייה משמעותית באחוזי האבטלה והעוני. כלכלנים רבים הציעו בעבר תאוריות שונות כיצד מתפתחים משברים פיננסיים וכיצד ניתן למנוע התרחשותם. אף על פי כן, עד היום לא קיימת הסכמה מוחלטת לתאוריות אלו ומשברים פיננסיים ממשיכים להתפתח ברחבי העולם אף במאה ה-21. דוגמאות למשברים פיננסיים גדולים אשר התרחשו בעבר – המשבר הכלכלי בארצות הברית במהלך שנות השלושים של המאה ה-20 שהוביל לתקופת השפל הגדול והמשבר הכלכלי בשנותיה הראשונות של ישראל שפקד את המשק הישראלי ושיאו היה בשנת 1951. חיים קידר-לוי, המשברים הפיננסיים הגדולים במאה השנים האחרונות, בן שמן: מודן, 2013. יאן טופורובסקי, Why the World Economy needs a Financial Crash’ and other critical essays on Finance and Financial Economics London: Anthem Press 2010 מדיה וקבצים בנושא משבר כלכלי בוויקישיתוף משברים פיננסיים, דף שער בספרייה הלאומית ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
Listen To My Heart

Listen To My Heart הוא האלבום הראשון של בואה ביפנית. הוא יצא לאור בשנת 2002, הגיע למקום ראשון ב-Oricon Charts. ולמקום ה-12 בטבלת האלבומים השנתיים ביפן ב-2002. האלבום נשאר ב-Oricon Charts במשך 91 שבועות. באלבום זה בואה הלחינה וכתבה חלק מן השירים. 3:56 - "Listen to My Heart" 4:10 - "Power" 4:33 - "Every Heart -Minna no Kimochi" 4:55 - "Don't Start Now" 4:23 - "Kimochi wa Tsutawaru" 4:37 - "(Share Your Heart (With Me" 4:55 - "Dreams Come True" 4:34 - "Amazing Kiss" 4:33 - "Happiness" 3:34 - "ID; Peace B 3:46 - "Nobody But You" 5:23 - "Nothing's Gonna Change" 4:10 - "[Listen to My Heart [Hex Hector Main Mix: English Version 5:01 - "(The Meaning of Peace(Feat.Koda Kumi" תאריך יציאה: 30 במאי 2001 המקום הגבוה ביותר אליו הגיע במצעדים: 20 מספר העותקים שנמכרו: 40,470 תאריך יציאה: 25 ביולי 2001 המקום הגבוה ביותר אליו הגיע במצעדים: 23 מספר העותקים שנמכרו: 59,450 תאריך יציאה: 5 בדצמבר 2001 המקום הגבוה ביותר אליו הגיע במצעדים: 15 מספר העותקים שנמכרו: 77,000 תאריך יציאה: 19 בדצמבר 2001 המקום הגבוה ביותר אליו הגיע במצעדים: 21 מספר העותקים שנמכרו: 66,840 תאריך יציאה: 17 בינואר 2002 המקום הגבוה ביותר אליו הגיע במצעדים: 5 מספר העותקים שנמכרו: 180,000 תאריך יציאה: 13 במרץ 2002 המקום הגבוה ביותר אליו הגיע במצעדים: 10 מספר העותקים שנמכרו: 84,000 תאריך יציאה: 29 במאי 2002 המקום הגבוה ביותר אליו הגיע במצעדים: 17 מספר העותקים שנמכרו: 15,000 מידע על האלבום Listen To My Heart באתר MusicBrainz מידע על האלבום Listen To My Heart באתר AllMusic האלבום Listen To My Heart באתר Discogs
ארזיה

אֶרְזְיָה (בארזיה וברוסית: Эрзя) הוא עם אוגרו-פיני, אחד מהעמים הילידים העיקריים של מורדוביה. ישנו ויכוח אתנוגרפי – האם ארזיה הם עם נפרד או שמא ארזיה ומוקשה הם שני ענפים של העם המורדביני. מרבית בני ארזיה מתגוררים במורדוביה ובמחוזות הסמוכים של רוסיה. במרשם האוכלוסין של רוסיה בשנת 2002‏, 843,350 אנשים הגדירו את עצמם כ"מורדבינים" ללא ציון "ארזיה" או "מוקשה" ואילו 49,624 הגדירו את עצמם "ארזיה". רובם ככולם דוברי רוסית; לפי נתוני Ethnologue, 440,000 אנשים הם דוברי ארזיה, לשון אוגרו-פינית, אשר מוכרת כאחת השפות הרשמיות של מורדוביה, לצד רוסית ושפת מוקשה. מדיה וקבצים בנושא ארזיה בוויקישיתוף נתונים על שפת ארזיה באתר Ethnologue ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
אינדרה

אִינְדְרָה (בסנסקריט: इन्द्र או इंद्र, בתאית: พระอินทร์, ביפנית: インドラ), הוא אל המלחמה ומזג האוויר במיתולוגיה ההינדואית ובעל השפעה גם במיתולוגיה הבודהיסטית. אינדרה היה האל של תרבות המיתני וממנה כנראה הגיע לתת-היבשת ההודית. אינדרה שייך לאלים הקדומים, הוא האל המוזכר ביותר בודות. נחשב כאל בעל ממדי גוף גדולים, חזק במיוחד והוא אחד מהאלים הפופולריים ביותר בהודו. עליו ועל עלילותיו יש סיפורים ואגדות רבים. סמלו הוא פיל בעל שלושה ראשים. חלק ניכר מהאגדות עליו הן סביב מאבקו עם אל קדום יותר בשם וארונה, אותו ניצח ותפס את מקומו כמלך האלים. במקורות כתובים מצוין כי הוא התבלט בין האלים ותפס את מקומו של דיאוס פיטה (Dyeus). אשתו היא אינדרני המוכרת כסשי (Sachi). מילדיו: ארג'ונה (Arjuna), רבוס (Rbhus), רסבהא (Rsabha). לאינדרה 14 שמות נוספים, אחד לכל תקופת זמן. בבודהיזם וג'ייניזם מוכר אינדרה כשאקרה (אדיר) שהוא אחד משמותיו בהינדואיזם. אינדרה ג'אטרה - פסטיבל אינדרה בעמק קטמנדו Dalal, Roshen (2010). Hinduism: An Alphabetical Guide. Penguin Books India. ISBN 978-0-14-341421-6. מדיה וקבצים בנושא אינדרה בוויקישיתוף ד"ר יואב בן-דב, מעגלי בריאה והכחדה שרון בורנשטין, שיווה, פרוואטי, קאמה והיגל, 28.7.05 סיפורי עם ושירה מהודו וסרי לנקה - שיירת הנמלים, באתר מכ"ם מזמורים מן הריג-ודה, באתר טקסט, תרגום: עמרם פטר סרי ראמקרישנה, כמה חזקה האשליה, באתר אמא אדמה, תרגום: אבי בוירסקי אינדרה, באתר אנציקלופדיה בריטניקה (באנגלית) אינדרה, באתר אנציקלופדיית ההיסטוריה העולמית (באנגלית)
חוק ובר-פכנר

חוק ובר-פכנר מתאר את הקשר בין הגודל הפיזיקלי של גירוי ובין העוצמה שבה הוא נתפס. החוק נקרא על שמם של החוקרים בני המאה ה-19, ארנסט היינריך ובר (Weber), שהיה הראשון אשר תיאר באופן כמותי את הקשר בין גירוי לתפיסה, וגוסטב תאודור פכנר (Fechner), אשר הציע פירוש תאורטי לממצאיו של ובר. באחד מניסוייו ביקש ובר מנחקר שעיניו כוסו להעריך את משקלו של חפץ שהחזיק בידיו: הנחקר התבקש להגיב כאשר הוא חש שהמשקל בידו הוכבד. ובר מצא כי השינוי המורגש הקטן ביותר במשקל (תוספת המשקל הקטנה ביותר שהנחקר הרגיש בה) הייתה יחסית למשקל ההתחלתי שאותו נשא הנחקר בידיו. כלומר: אם המשקל המקורי הוכפל, נדרשה תוספת כפולה של משקל כדי שהנחקר יבחין בהבדל. בהינתן כי dp הוא ההבדל בתפיסת המשקל, ds הוא ההבדל במשקל (המשקל שהוסף), S הוא המשקל ההתחלתי ו-k הוא קבוע נמדד, ניתן להביע יחס זה במשוואה הבאה: d p = k d S S {\displaystyle dp=k{\frac {dS}{S}}\,\!} אינטגרציה של המשוואה נותנת: p = k ln ⁡ S + C {\displaystyle p=k\ln {S}+C\,\!} (C הוא קבוע אינטגרציה ו-ln הוא לוגריתם טבעי.) כדי למצוא את C יש להציב P=0 (אין תחושה), ואז: C = − k ln ⁡ S 0 {\displaystyle C=-k\ln {S_{0}}\,\!} ( S 0 {\displaystyle S_{0}} הוא סף הגירוי שמתחתיו לא יחושו אותו כלל.) ובהצבה מתקבל p = k ln ⁡ S S 0 {\displaystyle p=k\ln {\frac {S}{S_{0}}}\,\!} . התלות בין התפיסה לגירוי היא לוגריתמית, כלומר: אם הגירוי משתנה בטור גאומטרי, תשתנה התפיסה שלו בטור חשבוני. למשל: ייתכן מצב שבו מוכפל גירוי פי 3 (המשקל שנושא הנחקר בידו עלה מ-1 ק"ג ל-3 ק"ג, 3X1) – אך התחושה תהיה של הכפלה בלבד (1+1=2). אם שוב ישולש המשקל (3X3X1=9), יחוש הנחקר שהתוספת נעשתה שוב ביחידה אחת (1+1+1=3). החוק נכון או נכון בקירוב גם עבור גירויים אחרים, כגון בהירות או עוצמת צליל. מדיה וקבצים בנושא חוק ובר-פכנר בוויקישיתוף חוק ובר-פכנר, באתר אנציקלופדיה בריטניקה (באנגלית)
סאפורו

סאפורו (Sapporo, ביפנית: 札幌市, ספורו-שי) היא בירת מחוז הוקאידו ואחת הערים הגדולות ביפן, נכון ליוני 2021 מונה אוכלוסיית העיר 1,962,864 איש, העיר היא הגדולה ביותר ביפן ששוכנת מחוץ לאי הונשו ובכלל, מצפון לטוקיו והעיר החמישית בגודל אוכלוסייתה במדינה. העיר הוקמה בשנת 1870, כאשר ממשלת מייג'י החליטה לפתח את היישוב הקטן שהיה במקום ולהפוך אותו למרכז האדמיניסטרטיבי של האי הוקאידו. זהו אחד מאתרי התיירות המרכזיים ביפן, המארח כ-13,000,000 מבקרים מדי שנה. במקום נערך פסטיבל השלג סאפורו, המושך כשני מיליון מבקרים מדי חורף. סאפורו הייתה מיועדת לארח את אולימפיאדת החורף ב-1940 לצד טוקיו שהייתה אמורה לארח באותה השנה את משחקי הקיץ, אך שתיהן בוטלו עקב מלחמת סין–יפן השנייה שהצטרפה בהמשך למלחמת העולם השנייה. לבסוף היא אירחה את אולימפיאדת החורף בשנת 1972. מבשלת בירה "סאפורו" הוקמה בעיר בשנת 1876 ופועלת גם כיום. ארצות הברית פורטלנד, ארצות הברית (מ־1959) גרמניה מינכן, גרמניה (מ־1972) הרפובליקה העממית של סין שן-יאנג, הרפובליקה העממית של סין (מ־1980) רוסיה נובוסיבירסק, רוסיה (מ־1990) אתר האינטרנט הרשמי של סאפורו (ביפנית) סאפורו, ברשת החברתית אקס (טוויטר) סאפורו, סרטונים בערוץ היוטיוב סאפורו, באתר אנציקלופדיה בריטניקה (באנגלית) אנציקלופדיה עברית, תשל"ד, כרך כ"ו, ערך: "ספורו", עמ' 213. ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
סמל הרשות הפלסטינית

סמל הרשות הפלסטינית כולל עיט צלאח א-דין, מגן וכיתוב. העיט, המופיע בשני סמלים ערביים נוספים – סמל עיראק וסמל מצרים הוא עיט המזוהה עם צלאח א-דין. דמות העיט היא זהה לחלוטין בשלושת סמלים אלו. תחתיו, מחזיק העיט שלט עליו כתוב בערבית "السلطة الفلسطينية" – "הרשות הפלסטינית". המגן במרכז הסמל הוא בצבעי הדגל הפלסטיני המורכב בצבעי הלאומיות הכלל ערבית. דגל הרשות הפלסטינית המנון הרשות הפלסטינית מדיה וקבצים בנושא סמל הרשות הפלסטינית בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
שפל כלכלי

שפל כלכלי הוא משבר כלכלי חמור אשר מתרחש בכלכלת מדינה אחת או יותר. תקופת השפל מאופיינת בצימצום משמעותי ממושך בכמות הייצור והצריכה, לעומת תקופת מיתון, אשר אינה אלא שלב חולף מקובל במחזור עסקים. תקופת שפל כלכלי מאופיינת בעלייה "יוצאת דופן" בשיעור אבטלה, הגבלת האשראי, צמצום התפוקה וכמות ההשקעות, דפלציה או היפר-אינפלציה של מחירים, פשיטות רגל רבות, סחר ומסחר מופחת, וכן תנודות בערך המטבע אשר מובילות להפחתת ערכו של המטבע ביחס למטבעות אחרים. הדוגמה הטובה ביותר לשפל כלכלי היא תקופת השפל הגדול אשר התרחשה בשנות השלושים של המאה ה-20, והשפיעה על כל מדינות המערב, והייתה חמורה במיוחד בארצות הברית. במהלך מחזור החיים הכלכלי מקצים משקיעים ויזמים את המשאבים המצויים בחברה בין יוזמות ועסקים שונים. כאשר הקצאת המשאבים נכונה מצליח בעל העסק לכסות את עלות המשאבים שלו וגורף רווח. כאשר הוא איננו מצליח בכיסוי הוצאותיו הוא חווה הפסד, הפרמיה שמוכן הציבור לשלם על הקצאת המשאבים שלו היא שלילית, והוא נאלץ לשנות את התנהלותו. יש פעמים בהם הקצאת משאבים קלוקלת מתרחשת בקנה מידה רחב ומכסה סקטורים רבים, ואף את הכלכלה כולה. במקרים כאלו כאשר נחשפת הקצאת המשאבים הקלוקלת מתרחש משבר כלכלי המשפיע ישירות על כמות גדולה של פירמות ושכירים, ובעקיפין פוגע בכלל המשק. בתקופת המשבר הכלכלי מתארגן הסדר הכלכלי מחדש. בשלב ראשון מחפשת הכלכלה בסיס חדש וקטן יותר. פירמות רבות מפטרות עובדים או פושטות רגל; תנופת ההשקעות נבלמת; צרכנים נוטים לקמץ בצריכה ולהרבות בחיסכון. במקביל מתחילים יזמים ומשקיעים חדשים לתור אחר הזדמנויות השקעה שנוצרו בעקבות ההסטה בטעמי ובתנאי ההשקעה, החיסכון, התעסוקה והצריכה במשק. יוזמותיהם יבקשו להקצות מחדש את המשאבים ש"בוזבזו" במשטר המשקי הישן, ויובילו לצמיחה מחודשת מבסיס הצמיחה החדש והנמוך שנוצר על ידי השפל הכלכלי. מיתון השפל הגדול המשבר הכלכלי העולמי (2008) מהו שפל כלכלי ובכן, שפל כלכלי - כיצד נוצר שפל כלכלי בראי המשבר העולמי שהחל ב-2008. שפל כלכלי, באתר אנציקלופדיה בריטניקה (באנגלית) שפל כלכלי, דף שער בספרייה הלאומית
CERA

CERA (ראשי תיבות באנגלית של Continuous Erythropoitin Receptor Activator - מפעיל רציף לקולטני אריתרופויאטין) היא קבוצת תרופות חדשות ("דור שלישי") המפעילות את קולטני האריתרופויטין. התרופה Methoxy polyethylene glycol-epoetin beta (שם מסחרי: Mircera) מיוצרת על ידי חברת התרופות השווייצרית רוש (Roche). נועדה לטיפול באנמיה במקרים של אי ספיקת כליות כרונית, במצב שבו הכליות מפסיקות לייצר את ההורמון אריתרופויאטין. הורמון זה מעודד יצירת כדוריות דם אדומות במח העצם, ועד עתה השתמשו לטיפול בחולי הכליות באריתרופויאטין מלאכותי. התרופה החדשה פועלת במנגנון דומה לאריתרופויאטין - גם היא מפעילה את קולטני האריתרופויאטין. החידוש בתרופה זו הוא, שהיא קשורה לתרכובת פוליאתילן גליקול (PEG) הגורם לחומר להישאר בגוף זמן ממושך יותר. אורך החיים הארוך של תרופה זו, מאפשר להזריק אותה לחולה לעיתים רחוקות יותר - פעם ב-3-4 שבועות. באוגוסט 2007 קיבלה תרופה זו את אישור האיחוד האירופי ובינואר 2008 קיבלה את אישור מנהל המזון והתרופות האמריקאי. בדומה לדורות הקודמים של האריתרופויטין, גם ב-Mircera נעשה שימוש בלתי חוקי בספורט, ובמרוץ האופניים טור דה פראנס 2008, התגלו שלושה רוכבים שנטלו תרופה זו. בעקבות זאת הודיע הוועד האולימפי הבינלאומי, שישה שבועות לאחר סיום אולימפיאדת בייג'ינג (2008), כי כל 5,000 דגימות השתן שנלקחו מהספורטאים במהלך האולימפיאדה - תישלחנה לבדיקה מחודשת, כדי לאתר שרידי CERA. חברת רוש, מפתחת התרופה, היא זו שסייעה לסוכנות העולמית נגד סמים בספורט לפתח בדיקה לגילוי שימוש ב-Mircera. הערך "מירסרה - Mircera", באתר "ויקיתרופות" האתר הרשמי של התרופה Mircera (באנגלית) התרופה נגד אנמיה CERA במתן חודשי יעילה במטופלי דיאליזה, באתר e-Med אישור מנהל המזון והתרופות האמריקאי (FDA) (באנגלית) סער הס, בדיקות הסמים מבייג'ינג ייבדקו מחדש, באתר ynet, 8 באוקטובר 2008 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אונס פרספונה

"אונס פרספונה" או "פלוטו ופרספונה" הוא פסל מאת האמן האיטלקי ג'ובאני לורנצו ברניני. הפסל מהווה דוגמה ליכולתו הטכנית של ברניני ומהווה את אחד משיאי הפיסול הבארוקי, בעיצוב הגוף המנייריסטי. הפסל מבוסס על נושא מן המיתולוגיה היוונית והמיתולוגיה הרומית. על פי הסיפור מן המיתולוגיה הרומית, נחטפה פרספונה בידי פלוטו - הוא האדס במיתולוגיה היוונית - אל השאול. החל משנת 1622 הוצב הפסל ב"וילה לודוביזי" שהייתה שייכת לקרדינל לודוביזי (Ludovisi), אשר קיבל את הפסל במתנה מאת הקרדינל שיפיונה בורגזה (Scipione Borghese). בשנת 1908 רכשה ממשלת איטליה את הפסל והציבה אותו בגלריה בורגזה. ברניני בחר לתאר את חטיפתה של פרספונה ברגע השיא של האירוע. פלוטו, המתואר כגבר שרירי עטור זקן ועל ראשו כתר, אוחז בזרועותיו את פרספונה, שגופה מפותל והיא קוראת לעזרה. ידיה של פרספונה מנסות לדחות את האדס, אולם זה אוחז בה בחוזקה. ברניני היטיב לתאר אשליה של גוף חי ורך, דבר הבא לידי ביטוי במקומות בהן אוחז האדס במותניה של פרספונה. לצד האדס ניצב קרברוס, המתואר ככלב בעל שלושה ראשים. מדיה וקבצים בנושא אונס פרספונה בוויקישיתוף הפסל באתר גלריה בורגזה (באנגלית)
לואיס לווארי

לואיס ר' "לו" לווארי (באנגלית: Louis R. "Lou" Lowery‏; 24 ביולי 1916, בפיטסבורג, פנסילבניה – 15 באפריל 1987, בפיירפקס (Fairfax), אריזונה) היה צלם אמריקאי. במהלך מלחמת העולם השנייה שירת לווארי כצלם של חיל הנחתים האמריקאי בדרגת סמל ראשון. את עיקר פרסומו הוא צבר במהלך קרב איוו ג'ימה, כאשר צילם ב-23 בפברואר 1945 את הנפת הדגל הראשונה על פסגת הר סוריבצ'י. כעבור מספר שעות הונף דגל שני על פסגת ההר. הנפה זו תועדה על ידי ג'ו רוזנטל, שתצלומו הפך למפורסם מבין השניים וזכה גם בפרס פוליצר לשנת 1945. לווארי היה ממקימי USMCCCA, אחד מעיתוני חיל הנחתים האמריקאים (ראשי תיבות שלUnited States Marine Corps Combat Correspondents Association). הוא המשיך בשירות מילואים בחיל הנחתים והשתחרר בדרגת קפטן. הוא פרש מעבודתו ב-1983 בתור עורך התמונות ב"מגזין חייל הנחתים" (Leatherneck Magazine). לווארי נקבר בבית הקברות הלאומי הסמוך לקוונטיקו שבווירג'יניה. צילום עיתונות צילום מלחמה מדיה וקבצים בנושא לואיס לווארי בוויקישיתוף כתבה על מותו מאתר הניו יורק טיימס לואיס לווארי, באתר "Find a Grave" (באנגלית)
קואנדה 1910

קואנדה 1910 (Coanda-1910) היה מטוס דו-כנפי, הראשון שנבנה וטס עם מנוע סילון בשנת 1910. הקואנדה 1910 תוכנן ונבנה על ידי המדען ואיש התעופה אנרי קואנדה בבית מלאכה של ג'יאני קאפרוני, בשנת 1910. המטוס הוצג בתערוכה האווירית השנייה בפריז באוקטובר 1910. המנוע המהפכני היה שילוב של מנוע סילון עם מנוע בוכנה - במקום מדחף, מנוע שרפה פנימית מניע מדחס, והאוויר הדחוס מעורבב עם דלק ומוצת בשני תאי שרפה, אחד בכל צד של גוף המטוס. כך נוצר כוח הדחף המניע את המטוס. שלד המטוס היה עשוי עץ והיה מכוסה בבד. הכנפיים הוחזקו על ידי מסבך ועל ידי כבלים. המנוע המיוחד הותקן בחרטום המטוס. תא הטייס היה פתוח ובו מושב אחד. זנב המטוס הותקן בזווית בת 45 מעלות. במהלך טיסת ניסוי ב-16 בדצמבר 1910 נצמדו גזי הפליטה של מנוע הסילון לגוף המטוס וגרמו לשרפה. קואנדה, שהטיס את המטוס, איבד את השליטה במטוס והתרסק. הטייס נפגע קלות בלבד. תופעת היצמדות גזי הפליטה נחקרה במהלך שנים רבות על ידי אנרי קואנדה וחוקרים אחרים, וזכתה לשם אפקט קואנדה. לא נבנו דגמים אחרים של המטוס מחוסר תקציב. בשנת 1931 נבנה מטוס איטלקי "קאפרוני קמפיני" CC.2 עם מנוע דומה. שלא כמקובל במטוסי התקופה, הכנף התחתונה הייתה קטנה בערך כדי מחצית מאורך הכנף העליונה. שפת הכנף העליונה הייתה עשויה מתכת עם שפה נעה להגברת העילוי ועם תאים לאחסון דלק ושמן. אנשי צוות: 1 אורך: 12.5 מטר מטוס דו כנפי מוטת כנפיים: 10.3 מטר שטח כנפיים: 32.7 מ"ר משקל כולל: 420 ק"ג מנוע 4 בוכנות, מקורר אוויר הספק 37 קילו-וואט ב-1000 סיבובים לדקה. כח דחף 2 קילו-ניוטון The Illustrated Encyclopedia of Aircraft. London: Aerospace Publishing. Taylor, Michael J. H. (1989). Jane's Encyclopedia of Aviation. London: Studio Editions. World Aircraft Information Files. London: Bright Star Publishing. מדיה וקבצים בנושא קואנדה 1910 בוויקישיתוף מטוס הקואנדה 1910 קואנדה 1910, נתוני המטוס הנרי קואנדה - היסטוריה ואפקט קואנדה הנרי מרי קואנדה והמטוס קואנדה 1910 מטוס הטורבינה של קואנדה
מוראד מגמאדוב

מוראד מגמאדוב (ברוסית: Мурад Магомедов; נולד ב-25 בספטמבר 1973) הוא כדורגלן עבר רוסי ששיחק בעמדת הבלם וכיום עוזר מאמן מכבי פתח תקווה. מגמאדוב התאזרח כישראלי, והוא השחקן הזר בעל מספר ההופעות הגבוה ביותר בליגת העל הישראלית. מגמאדוב נולד במחצ'קלה בירת דאגסטן שבברית המועצות לשעבר (כיום רפובליקת דאגסטן ברוסיה), והוא משתייך לקבוצה האתנית של הקומיקים-המוסלמים. מגמאדוב ייצג את נבחרת רוסיה עד גיל 20, ושיחק ב-1993 בגביע העולם לנבחרות עד גיל 20 ורשם 4 הופעות בודדות, עובדה זו מנעה ממנו לשחק במדי נבחרת ישראל. בשנת 1995 הגיע לישראל והצטרף למכבי פתח תקווה. מגמאדוב הוא השחקן שספג הכי הרבה כרטיסים אדומים בתולדות הליגה הבכירה בישראל, עם 13 כרטיסים אדומים שנשלפו לחובתו. ב-7 במאי 2011 פרש מגמאדוב ממשחק פעיל בגיל 38 במשחק במסגרת ליגת העל בין מכבי פתח תקווה לבין הפועל באר שבע, שהסתיים בתיקו 1–1. מגמאדוב מונה לעוזר המאמן של הקבוצה, תחת המאמן הראשי מרקו בלבול. ב-16 באפריל 2012 חזר מפרישתו במשחק ההפסד 0–1 להפועל באר שבע, לאחר שמכבי פתח תקווה נקלעה לתחתית הטבלה. בתום העונה ירדה הקבוצה לליגה הלאומית ומגמאדוב חזר לסגל הקבוצה. בתום עונת 2012/2013, לאחר שמכבי פתח תקווה העפילה בחזרה לליגת העל, הודיע מגמאדוב פעם נוספת על פרישה, וקיבל תפקיד במחלקת הנוער של המועדון. בנוסף לתפקידו במחלקת הנוער של מכבי פתח תקווה, הצטרף מגמאדוב לסגל קבוצת מכבי עמישב פתח תקווה מליגה א'. ב-2016 הצטרף לקבוצת עירוני בית דגן מליגה ב' וכבש שער בהופעת הבכורה שלו נגד הפועל פרדסיה. בינואר 2019 מונה מגמאדוב למאמנה של מכבי פתח תקווה, לאחר פיטוריו של אלישע לוי. לאחר כשבועיים סיים את תפקידו כמאמן לאחר שהודה כי לדעתו יש למנות לתפקיד זה מאמן מנוסה יותר. שחקן מכבי פתח תקווה סגנות ליגת העל: 2004/2005 סגנות גביע המדינה: 2000/2001 גביע הטוטו: 1999/2000, 2003/2004 סגנות: 2010/2011 אליפות ליגת המשנה: 2012/2023 עוזר מאמן מכבי פתח תקווה גביע המדינה: 2023/2024 סגנות: 2019/2020 סגנות אלוף האלופים: 2024 אליפות ליגת המשנה: 2019/2020, 2022/2023 מוראד מגמאדוב, באתר ההתאחדות לכדורגל בישראל מוראד מגמאדוב, באתר Transfermarkt מוראד מגמאדוב, באתר WorldFootball.net פרופיל המאמן, באתר Transfermarkt אשר גולדברג, אובארוב, טרטיאק ומגאמדוב קיבלו אזרחות, באתר הארץ, 3 ביוני 2003 אורי קופר, קסם זר: כך השתנה הכדורגל הישראלי, באתר ynet, 30 באוקטובר 2019 מוסף פתיחת העונה של מעריב, אוגוסט 2011
הוסטל: חלק 2

הוסטל: חלק 2 (באנגלית: Hostel: Part II) הוא סרט אימה משנת 2007, אשר בוים על ידי אלי רות' והופק על ידי בועז יכין. כמו בסרט הראשון, הסרט הוגבל במספר מדינות, ובכללן ישראל, לצפיית בני 18 ומעלה, בשל תכנים כגון מין, אלימות קיצונית ושימוש בסמים. שלוש סטודנטיות אמריקאיות: בת', וויטני ולורנה, הלומדות אומנות באיטליה, משוכנעות על ידי אקסל, דוגמנית צעירה ומפתה, להצטרף אליה לחופשה למעיינות ספא. שלוש הבנות משתכנעות, וארבעתן נוסעות לסלובקיה. בעודן מגיעות לסלובקיה, שלוש הבנות לא מודעות לכך שמרגע הגעתן, הן מועמדות למכירה על ידי אנשים עשירים, המעוניינים במותן. לורן גרמן - בת' רוג'ר בארט - סטיוארט הת'ר מטרזו - לורנה ביזי פיליפס - וויטני ריצ'רד בורגי - טוד ורה ג'ורדנובה - אקסל ג'יי הרננדז - פקסטון ג'ורדן לאד - סטפני "הוסטל: חלק 2", במסד הנתונים הקולנועיים IMDb (באנגלית) "הוסטל: חלק 2", באתר נטפליקס "הוסטל: חלק 2", באתר AllMovie (באנגלית) "הוסטל: חלק 2", באתר Rotten Tomatoes (באנגלית) "הוסטל: חלק 2", באתר Box Office Mojo (באנגלית) "הוסטל: חלק 2", באתר Metacritic (באנגלית) "הוסטל: חלק 2", באתר אידיבי "הוסטל: חלק 2", תסריט הסרט באתר Scripts.com (באנגלית) "הוסטל: חלק 2", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עמית עמל

תיכון קריית חינוך "העמית" מקיף ג' (לשעבר, "עמית עמל") ע"ש יוברט האמפרי, הוא בית־ספר תיכון עירוני בראשון לציון, הכולל גם מכללה. בית הספר ממוקם במתחם "משולש ז'בוטינסקי" בין הרחובות מנחם בגין, המתנדבים, הבריגדה היהודית ודוד בן-גוריון סמוך לרובע "בנות חיל". קריית החינוך "העמית" הוא מתחם חינוכי הכולל את החטיבה העליונה וחטיבת־הביניים "אחרון הבילויים" ואת מכללת "העמית". "העמית" הוקם על ידי רשת עמל בשנת 1977 והיה בית־הספר התיכון המקצועי הראשון בראשון לציון. בימינו נמצאת קריית החינוך בבעלות עיריית ראשון לציון. מנהלו הראשון של בית־הספר, אשר גם ייסד אותו, היה צבי כבודי, מורה לשרטוט במקצועו ולשעבר מנהל תיכון "עמל" בצפת. הוא כיהן בתפקיד עד שנת 1982. מחליפו בתפקיד היה ד"ר שמעון שיבר, מורה להיסטוריה במקצועו, אשר שימש גם מנהל מרחב הצפון של אגף־החינוך בראשון לציון באותה התקופה. בשנת 2012, לאחר פרישתו של שיבר בעקבות עבירות־מין בהן הורשע, מונתה אטי אדר, בעלת תואר שני בכימיה, לכהן בתפקיד מנהלת קריית החינוך. החל משנת 2017 מונתה לתפקיד יפה ליבה, בעלת תואר שני בספרות עברית והשוואות מאוניברסיטת ירושלים, בעבר מורה לספרות. בחטיבה העליונה מתקיימות מגמות על־אזוריות: אדריכלות (יש אפשרות להמשך מסלול בכיתות י"ג וי"ד במכללה) יחסים בינלאומיים ספורט כדוריד - בנים + בנות משפטים מדעי המחשב נבחרת־הכדוריד של בית-הספר זכתה פעמיים באליפות־העולם לבתי־ספר תיכוניים ועשרות פעמים באליפות הארץ ובגביע הארץ לתיכונים. הכדוריד מהווה מרכיב מרכזי בהווי בית־הספר. במסגרת הלימודים המעשיים התלמידים עוברים קורס מדריכים וזכאים לתעודת מדריך מטעם בית הספר להסמכת מדריכים ומאמנים בספורט של המכללה האקדמית וינגייט. ניתנת הכרה אקדמאית ללימודי המשך לבוגרי המגמה. במכללת "העמית" ניתן ללמוד לתואר הנדסאי לבוגרי כיתות י"ב במסגרת לימודי המשך בעתודה הטכנולוגית במקצועות אלקטרוניקה ואדריכלות (כיתות י"ג וי"ד). הלומדים במגמות לאדריכלות ולאלקטרוניקה יכולים להמשיך את לימודיהם לאחר 12 שנות־לימוד לשנתיים נוספות במכללה הממוקמת בבית־הספר, בכיתות י"ג וי"ד, בהן לומדים לתעודת־הנדסאי. בניין "אחרון הבילויים": כיתות ז' – ט' בניין ראשי: כיתות י' – י"א בניין־משנה: כיתות י"ב מרכז טכנולוגי עיוני: כיתות י"ג – י"ד רשימת בוגרי ובוגרות בית הספר אתר האינטרנט הרשמי של עמית עמל גל לוינסון, לא סוגר את השיבר, באתר mynet (כפי שנשמר בארכיון האינטרנט), 5 במרץ 2009 אלי סניור, מנהל התיכון שהודה בעבירות מין - רק לשנת מאסר, באתר ynet, 30 באוגוסט 2010
תחקיר

האם התכוונתם ל... תחקיר עיתונאי – בדיקה הנעשית על ידי עיתונאי לשם חשיפת מידע שאינו ידוע לציבור תחקיר ארגוני – בדיקה של אירוע או תופעה באופן המאפשר הסקת מסקנות תחקיר ביטחוני – בדיקת עברו של אדם לשם קביעת הסיווג הביטחוני שלו תחקיר פסיכולוגי – תחקור של אדם שחווה טראומה נפשית מחקר